ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 705 

10 Σεπτεμβρίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κανονισμός λειτουργίας και Τιμολογίου τελών και δι¬ 
καιωμάτων της Μαρίνας-Μανδρακίου Ρόδου . 

Καθορισμός ετήσιας συνδρομής προαιρετικών μελών 

ΝΕΕ . 

Καθορισμός τοπικής αρμοδιότητας του Τμήματος 

Ασφάλειας Περάματος Ρεθύμνης . 

Χορήγηση προσωνυμιών σε Ιδιωτικά Σχολεία . 

Υπαγωγή του προσωπικού της κοιν. Παπάδων Ν. Εύ¬ 
βοιας στις διατάξεις του Ν. 1188/81 . 

Ψήφιση Ο.Ε.Υ. κοιν. Μονοδρίου Ν. Εύβοιας. 

Τροποποίηση της ΕΣ. 35921/10.12.1992 απόφασης 

Νομάρχη Ιωαννίνων . 

Αναπροσαρμογή εφάπαξ αποζημιώσεως φορτ/τών Ξη¬ 


ρός Καβάλας . 

Σύσταση ίδιου Νομικού προσώπου στην Κοινότητα Σο- 
φικού Ν. Κορινθίας με την επωνυμία «Βιβλιοθήκη 

Κοινότητας Σοφικού» . 9 

Αναπροσαρμογή εφάπαξ αποζημιώσεως ΚΑΦ Λιμένος 
Καρλοβασίου Ν. Σάμου .10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 515783/377 (1) 

Παράρτημα αριθ. 21 


Κανονισμός λειτουργίας και Τιμολογίου τελών και δικαιω¬ 
μάτων της Μαρίνας Μανδρακίου Ρόδου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΚΑΙ ΟΙΚΟΝΟΜΙΚΏΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 17 του Ν. 438/76. 

β) Τις διατάξεις του από 14/19.1.39 Β.Δ. (ΦΕΚ 24/Α/ 
39) «περί κωδικοποιήσεως των περί Λιμενικών Ταμείών 
κειμένων διατάξεων». 

γ) Την αριθ. 515316/22,4,81 (ΦΕΚ 265/Β/81) Κοινή 
Απόφασή μας περί Γ ενικού Κανονισμού Λειτουργίας Μα¬ 
ρινών. 

δ) Την αριθ. ΛΤ 71/Β/14/12.1.89 Απόφαση Νομαρχίας 
Δωδεκανήσου με την οποία εγκρίθηκε η αριθ. 11882/ 
1048/1048/8.12.88 Πράξη της Λιμενικής Επιτροπής Δω¬ 


δεκανήσου, την αριθ. 12305/1070/1.2.90 Πράξη της Λι¬ 
μενικής Επιτροπής και το Α.Π. ΔΤΥ/Β14/41/24.2.93 έγ¬ 
γραφο Λιμενικού Ταμείου Δωδεκανήσου. 
ε) Το από 24.2.93 και υπό κλίμακα 1:1000 σχεδιά- 

1 γραμμα της Τεχνικής Υπηρεσίας του Λιμενικού Ταμείου 
Δωδεκανήσου. 

2 στ) Το Π.Δ. 417 (ΦΕΚ 153/Α/11.10.91) περί καταργή- 
σεως Υπουργείου Τουρισμού και μεταφοράς των αρμο- 

3 διοτήτων και του προσωπικού του στο Υπουργείο Εθνικής 

4 Οικονομίας. 

ζ) Την αριθ. Υ1935/3.12.92 (ΦΕΚ 726/Β/9.12.92) 

5 Απόφαση του Πρωθυπουργού και του Υπουργού Εθνικής 

6 Οικονομίας «περί καθορισμού αρμοδιοτήτων των Υφ/γών 
Εθνικής Οικονομίας». 

7 η) Την αριθ. Υ. 2009/20.5.1993 κοινή απόφαση του 
Πρωθυπουργού και Υπουργού Οικονομικών περί ανάθε- 

8 σης αρμοδιοτήτων Υπουργού Οικονομικών στους Υφυ¬ 
πουργούς οικονομικών. 

θ) Την αριθ. 286/12/21.4.93 Απόφαση Δ.Σ. ΕΟΤ, απο¬ 
φασίζουμε: 

Εγκρίνουμε παράρτημα με αύξοντα αριθμό 21 του Γ ενι¬ 
κού Κανονισμού Λειτουργίας Μαρινών για τον Κανονισμό 
Λειτουργίας και το Τιμολόγιο Τελών και Δικαιωμάτων της 
Μαρίνας Μανδρακίου Ρόδου. 

. Αρθρο 1 

ΟΡΙΑ ΙΣΧΥΟΣ ΚΑΝΟΝΙΣΜΟΥ 

1. Με τον όρο «ΜΑΡΙΝΑ ΜΑΝΔΡΑΚΙΟΥ ΡΟΔΟΥ» νοεί¬ 
ται ο υπό του Λιμενικού Ταμείου Δωδεκανήσου διαμορ¬ 
φωθείς χώρος και ειδικότερα το τμήμα του κρηπιδώματος 
Ζ-Ε-Δ-Γ - Β- Α που ανήκει στην «ζώνη» λιμένος Ρό¬ 
δου και προορίζεται για την εξυπηρέτηση τουριστικών 
πλοίων και πλοιαρίων κάθε χρήσεως. 

Την αποκλειστική χρήση, οργάνωση, λειτουργία, ανά¬ 
πτυξη, διοίκηση και εκμετάλλευση αυτής έχει το Λιμενικό 
Ταμείο Δωδεκανήσου. 

2. Η «ΜΑΡΙΝΑ ΜΑΝΔΡΑΚΙΟΥ ΡΟΔΟΥ» περιλαμβάνει 
τον θαλάσσιο και χερσαίο χώρο της «ζώνης λιμένος» Ρό¬ 
δου όπως φαίνεται εις το από Φεβρουάριο 1993 και υπό 
κλίμακα 1:1000 σχεδιάγραμμα της Τεχνικής Υπηρεσίας 
του λιμενικού Ταμείου Δωδεκανήσου, με τις πόσης (ρύ¬ 
σεως κατασκευές και εγκαταστάσεις που εθρίσκονται 
εντός των χωρών αυτών, χερσαίων και θαλασσίων και ορί¬ 
ζεται με τα στοιχεία Ζ, 21, 22, 23, Ε, Δ, Γ, Β, Α. 

Το προαναφερόμενο σχεδιάγραμμα αποτελεί αναπό- 

σπαστό μέρος του παρόντος Κανονισμού. 

3. Οι διατάξεις του Κανονισμού Λιμένα Ρόδου και των 
Παραρτημάτων αυτού ισχύουν και στη μαρίνα Μανδρακίου 
Ρόδου, εφ’ όσον δεν έρχονται σε αντίθεση με τον παρό¬ 
ντα Κανονισμό. 

Αρθρο 2 

ΔΙΚΑΙΩΜΑ ΕΛΛΙΜΕΝΙΣΜΟΥ - 
ΑΓΚΥΡΟΒΟΛΙΑ ΣΚΑΦΩΝ 

1. Η Μαρίνα Μανδρακίου Ρόδου διαθέτει 86 αγκυροβό¬ 
λια για τουριστικά πλοία και πλοιάρια ολικού μήκους μέχρι 
περίποπυ 30μ. κατανεμημένα σε ανάλογες θέσεις ως 
εξής: 

1. Αγκυροβόλια για σκάφη ολικού μήκους μέχρι 30 μέ¬ 
τρων θέσεις 13 

2. Αγκυροβόλια για σκάφη ολικού μήκους μέχρι 16 μέ¬ 
τρων θέσεις 15 

3. Αγκυροβόλια για σκάφη ολικού μήκους μέχρι 13 μέ¬ 
τρων θέσεις 25 

4. Αγκυροβόλια για σκάφη ολικού μήκους μέχρι 10 μέ¬ 
τρων θέσεις 33 

2. Για την πρυμνοδέτηση η παραβολή θαλαμηγών μεγαλυ- 
τέρου μήκους από τα προβλεπόμενα αγκυροβόλια και την 
εξυπηρέτηση των επαγγελματικών σκαφών που δεν υπά¬ 
γονται στις διατάξεις του Ν. 438/76 η Μαρίνα διαθέτει και 
κρηπιδώματα ολικού μήκους 80μ. 

Άρθρο 3 

ΕΙΣΠΛΟΥΣ - ΕΚΠΛΟΥΣ 

1. Απαγορεύεται ο είσπλους στη Μαρίνα παντός σκά¬ 
φους όταν στον σηματοφορικό ιστό, αριστερά του διαύλου 
εισόδου είναι επηρμένη μέλαινα σφαίρα, ή τα ανάλογα σή¬ 
ματα του διεθνούς Κώδικα. 

2. Κατά τη διάρκεια της νυκτός η μέλαινα σφαίρα αντι¬ 
καθίσταται με ερυθρό φανό. 

3. Όταν δεν υπάρχουν επηρμένα σήματα επί του σημα- 
τοφορικού ιστού ο είσπλους των σκαφών στη μαρίνα 
πραγματοποείται κατά σειρά προτεραιότητας και μετά το 
πέρας της προσδέσεως του προπορευόμενου σκάφους. 

Άρθρο 4 
ΑΓΚΥΡΟΒΟΛΙΑ 

1. Απαγορεύεται κατ’ αρχήν η πόντιση αγκυρών εντός 
του λιμένος διότι υπάρχει εγκατεστημένο μόνιμο αγκυρο- 
βόλιο. 

2. Απαγορεύεται η παρεμπόδιση του πλεύσιμου διαύ¬ 
λου εισόδου της Μαρίνας και του θαλασσίου χώρου μπρο¬ 
στά από τα μόνιμα αγκυροβόλια των σκαφών. 

3. Στην είσοδο του λιμένος και σε περίβλεπτα σημεία 
υπάρχουν τοποθετημένες ειδικές ενημερωτικές πινακί¬ 
δες για τις σχετικές απαγορεύσεις. 

4. Στις θαλάσσιες λεκάνες της Μαρίνας που δεν έχει 
εγκατασταθεί μόνιμο αγκυροβόλιο και υπάρχει σχετική 
επισήμανση, τα σκάφη μπορούν να αγκυροβολούν σύμ¬ 
φωνα με τις υποδείξεις του προσωπικού της Μαρίνας. 

Άρθρο 5 

. ΤΡΟΠΟΣ ΔΙΑΘΕΣΗΣ ΘΕΣΕΩΝ ΑΓΚΥΡΟΒΟΛΙΑΣ 
ΣΚΑΦΩΝ ΚΑΙ ΔΙΑΔΙΚΑΣΙΑ ΠΡΟΣΔΕΣΗΣ 
ΑΠΟΠΛΟΥ ΣΚΑΦΩΝ 

1. Οι θέσεις προσδέσεως των σκαφών (ΒΕΗΤΗ5) διατί¬ 
θενται στα σκάφη από την Δ/νση της Μαρίνας κατόπιν 
προηγούμενης συμφωνίας με τους ιδιοκτήτας τους ή 
πλοιάρχους των σκαφών στα πλαίσια των διατάξεων του 


παρόντος κανονισμού. 

2. Σκάφη ολικού μήκους μέχρι 17 μέτρα δύνανται να ει¬ 
σέρχονται εντός της Μαρίνας (εκτός αν υπάρχουν επηρ¬ 
μένα απαγορευτικά σήματα) και να αναμένουν εντός αυ¬ 
τής την λέμβο υπηρεσίας του λιμένος, για να τους οδηγή¬ 
σει ή υποδείξει την ανάλογη θέση πρόσδεσης. 

3. Σκάφη μεγαλύτερα των 17 μέτρων ολικού μήκους 
πρέπει να αναμένουν εκτός λιμένος την σχετική άδεια ει¬ 
σόδου από την Υπηρεσία κινήσεως λιμένος. 

4. Τα σκάφη αφού λάβουν άλυσο (ΡΕΜΕΤΖΟ) του μονί¬ 
μου αγκυροβολιού, προσδένονται σ’ αυτήν με τα δικά τους 
μέσα (άλυσο ή σχοινιά κλπ) διατηρώντας επί του σκάφους 
το σχοινί (ΠΟΔΑΡΙ) της αλύσου του μόνιμου αγκυροβολιού 
της Μαρίνας. Η καλή συντήρηση και διαφύλαξη των σχοι¬ 
νιών του μονίμου αγκυροβολιού γίνεται με ευθύνη των κυ¬ 
βερνητών των σκαφών. 

5. Γ ια την επικείμενη αναχώρηση - απόπλου των σκα¬ 
φών, πρέπει να ενημερούται προηγουμένως και εγκαίρως 
το Γ ραφείο κινήσεως του λιμένος για να ειδοποιηθεί το 
προσωπικό των πλωτών μέσων της Μαρίνας και το Τεχνικό 
Προσωπικό, για την αποσύνδεση των ηλεκτρικών και τηλε¬ 
φωνικών παροχών. 

6. Σε περίπτωση οριστικής αναχώρησης σκάφους από 
τη Μαρίνα πρέπει να ενημερώνεται εγκαίρως και εγγρά- 
φως η Δ/νση της Μαρίνας με δήλωση του πλοιοκτήτη, 
πλοιάρχου ή νόμιμου εκπροσώπου του σκάφους για την 
ημερομηνία αναχώρησης και ότι δεν επιθυμεί πλέον να ελ¬ 
λιμενίζεται στην Μαρίνα. 

7. Η εγκατάλειψη των αρμένων σχοινιών και αλύσων του 
μόνιμου αγκυροβολιού της μαρίνας, ή των ηλεκτρικών και 
τηλεφωνικών καλωδίων από τα σκάφη κατά τον απόπλου ή 
κατά τη διάρκεια ελλιμενισμού, συνεπάγεται την επιβολή 
κυρώσεων και χρηματική επιβάρυνση των σκαφών με όλα 
τα δημιουργούμενα έξοδα αντικαταστήσεως αυτών λόγω 
φθοράς ή απώλειάς των χωρίς άλλη διατύπωση. 

Άρθρο 6 

ΤΙΜΟΛΟΓΙΑ ΓΙΑ ΤΟΝ ΕΛΛΙΜΕΝΙΣΜΟ ΤΩΝ ΣΚΑΦΩΝ 

1. Τα τέλη ελλιμενισμού υπολογίζονται βάσει του μεγέ¬ 
θους του σκάφους σε μέτρα, της εποχής του έτους και της 
διάρκειας του ζητούμενου χρόνου για την παραμονή τους 
στη Μαρίνα. 

2. Το μέγεθος των σκαφών σε μέτρα, ο τύπος της γά- 
στρας, ο χαρακτηρισμός τους από απόψεως προορισμού 
και κατηγορίας αποδεικνύεται από τα εν ισχύι ναυτιλιακά 
έγγραφα του σκάφους τα οποία υποχρεούται ο πλοίαρχος, 
πλοιοκτήτης ή νόμιμος εκπρόσωπος του σκάφους να επι¬ 
δεικνύει εφόσον ζητηθούν, στη Δ/νση της Μαρίνας. 

3. Τα τέλη ελλιμενισμού κατά κατηγορίες σκαφών που 
αναγράφονται στην παρούσα εκτός των υδροπτερύγων 
αφορούν αγκυροβολιά με πρυμνοδέτηση. Εφ’ όσον τα 
σκάφη είναι πλαγιοδετημένα κατόπιν επιθυμίας των ιδιο¬ 
κτητών ή πλοιάρχων τα τέλη ελλιμενισμού προσαυξάνο¬ 
νται κατά 80%. Η παρούσα επιβάρυνση δεν καταβάλλεται 
στις περιπτώσεις που αποφασίζεται η πλαγιοδέτηση από. 
τη Δ/νση της μαρίνας λόγου έλλειψης αγκυροβολιών ή για 
λόγους ασφαλείας των σκαφών μέσα στη Μαρίνα κατά 
τους χειμερινούς μήνες. 

Άρθρο 7 
ΤΙΜΟΛΟΓΙΟ 

ΘΕΡΙΝΗ ΠΕΡΙΟΔΟΣ 1.4 μέχρι 31.10 
ΚΑΤΗΓΟΡΙΑ ΣΚΑΦΩΝ Α' 

Σκάφη αναψυχής και ναυταθλητισμού γενικά όπως χα¬ 
ρακτηρίζονται και από το Ν. 438/76, ιδιωτικής χρήσης. 
Ολικό μήκος Μην. τέλη για πρυμνοδέτηση 

Από - μέχρι 10 μέτρα δρχ. 3.500 το μέτρο 

Από 11 μέχρι 13 μέτρα δρχ. 4.000 το μέτρο 

Από 14 μέχρι 17 μέτρα . δρχ. 4.500 το μέτρο 

Από 17 και άνω δρχ. 5.000 το μέτρο 

Με Απόφαση του Λιμενικού Ταμείου, δύναται να χορη¬ 
γείται έκπτωση σε ναυταθλητικά σκάφη, μέλη ομίλων, 
αθλητικών συλλόγων κ.λ.π. τα οποία αποδεδειγμένα μετέ¬ 
χουν σε αγώνες. 

ΚΑΤΗΓΟΡΙΑ ΣΚΑΦΩΝ Β' 

Σκάφη αναψυχής και ναυταθλητισμού γενικά όπως χα¬ 
ρακτηρίζονται και από το Ν. 438/76 επαγγελματικής χρή¬ 
σης και εφόσον η επαγγελματική άδεια του σκάφους 
ισχύει κατά το χρονικό διάστημα που ελλιμενίζεται στη 
Μαρίνα. 

Ολικό μήκος Μην. τέλη για πρυμνοδέτηση 

Από - μέχρι 10 μέτρα δρχ. 2.600 τέλη το μέτρο 

Από 11 μέχρι 13 μέτρα δρχ. 3.000 τέλη το μέτρο 

Από 14 μέχρι 17 μέτρα δρχ. 3.300 τέλη το μέτρο 

Από 17 και άνω δρχ. 3.800 τέλη το μέτρο 

ΚΑΤΗΓΟΡΙΑ ΣΚΑΦΩΝ Γ 

α) Επιβατηγό τουριστικά πλοία μεταφορικής ικανότητας 
μεγαλύτερης των 25 επιβατών, κρουαζιερόπλοια και γε¬ 
νικά πλοία διαφόρων κατηγοριών και προορισμού που δεν 
χαρακτηρίζονται από το Ν. 438/76 ως σκάφη αναψυ¬ 
χής- 

Τα μηνιαία τέλη ελλιμενισμού και προσόρμισης καθορί¬ 
ζονται σε σαράντα επί τοις εκατό (40%) επιπλέον των τε¬ 
λών που ισχύουν για τα σκάφη της κατηγορίας Α' (ιδιωτ. 
χρήσης) κατά την θερινή περίοδο, αντίστοιχου ολικού μή¬ 
κους. 

β) Υδροπτέρυγα (Ιπτάμενα) σκάφη ή παρεμφερούς τύ¬ 
που κατασκευής και τεχνολογίας σκάφη. 

Μηνιαία τέλη 150.000 δρχ. ανά σκάφος μετά τη συ¬ 
μπλήρωση έξι (6) διανυκτευρεύσεων εντός του ίδιου μη- 
νός στη Μαρίνα. 

ΧΕΙΜΕΡΙΝΗ ΠΕΡΙΟΔΟΣ 1.11 μέχρι 31.3 
ΚΑΤΗΓΟΡΙΑ ΣΚΑΦΩΝ Α' 

Ολικό μήκος Μην. τέλη για πρυμνοδέτηση 

Από - μέχρι 10 μέτρα δρχ. 3.000 το μέτρο 

Από 11 μέχρι 13 μέτρα δρχ. 3.500 το μέτρο 

Από 14 μέχρι 17 μέτρα δρχ. 4.000 το μέτρο 

Από 17 και άνω δρχ. 4.500 το μέτρο 

ΚΑΤΗΓΟΡΙΑ ΣΚΑΦΩΝ Β' 

Ολκό μήκος Μην. τέλη για πρυμνοδέτηση 

Από - μέχρι 10 μέτρα δρχ. 2.300 το μέτρο 

Από 11 μέχρι 13 μέτρα δρχ. 2.600 το μέτρο 

Από 14 μέχρι 17 μέτρα δρχ. 3.000 το μέτρο 

Από 17 και άνω δρχ. 3.400 το μέτρο 

ΚΑΤΗΓΟΡΙΑ ΣΚΑΦΩΝ Γ 
Μηνιαία τέλη για πρυμνοδέτηση 

α) Τα μηνιαία τέλη ελλιμενισμού και προσόρμισης καθο¬ 
ρίζονται σε σαράντα επί τοις εκατό (40%) επιπλέον των 
τελών που ισχύουν για τα σκάφη της κατηγορίας Α' (ιδιωτ. 
χρήσης) κατά την θερινή περίοδο, αντίστοιχου ολικού μή¬ 
κους. 


β) Υδροπτέρυγα (Ιπτάμενα) σκάφη ισχύει το τιμολόγιο 
της θερινής περιόδου. 

Άρθρο 8 

ΤΡΟΠΟΣ ΚΑΤΑΒΟΛΗΣ ΤΕΛΩΝ 

1. Άπαντα τα τέλη ελλιμενισμού προκαταβάλλονται εις 
το Λογιστήριο της Μαρίνας και πρέπει να καλύπτουν την 
επιθυμητή ή εν πάσει περιπτώσει συμφωνηθείσα με την Δ/ 
νση της Μαρίνας χρονική περίοδο. 

2. Προκαταβληθέντα τέλη ελλιμενισμού δεν επιστρέ- 
φονται ούτε εάν το σκάφος αναχωρήσει από την Μαρίνα 
ενωρίτερα του συμφωνηθέντος χρόνου ελλιμενισμού του. 

3. Σκάφη που παραμένουν ελλιμενιζόμενα στη Μαρίνα 
για χρονικό διάστημα μεγαλύτερο του μηνάς, οφείλουν να 
προκαταβάλλουν τουλάχιστον κάθε μήνα και εντός του 
πρώτου πενθημέρου αυτού, τα τέλη ελλιμενισμού, τα 
οποία σε διαφορετική περίπτωση επιβαρύνονται με τους 
νόμιμους τόκους υπηρημερίας και λοιπές προσαυξήσεις 
επιφυλασσόμενης και της διατάξεως του άρθρου 14 της 
υπ’ αριθ. 515316/22.4.81 κοινής Απόφασής μας περί Γε¬ 
νικού Κανονισμού Λειτουργίας Μαρινών. 

Άρθρο 9 
ΤΙΜΟΛΟΓΙΑ 

ΠΑΡΕΧΟΜΕΝΩΝ ΥΠΗΡΕΣΙΩΝ ΚΑΙ ΔΙΚΑΙΩΜΑΤΩΝ 

1. Εφόσον οι κατωτέρω υπηρεσίες και διευκολύνσεις 
παρέχονται στα σκάφη από την Μαρίνα, ισχύουν τα εξής 
τιμολόγια: 

2. Τέλη παροχής ύδατος. 

Το παρεχόμενο ύδωρ από το προσωπικό της Μαρίνας 
εις τα σκάφη χρεώνεται ανά κυβικό μέτρο (Μ3) σύμφωνα 
με τα ισχύοντα εκάστοτε τιμολόγια της ΔΕΥΑΡ (Δημοτικής 
Εταιρείας Υδρεύσεως Αποχετεύσεως Ρόδου) μετά των 
λοιπών επιβαρύνσεων, προσαυξημένο κατά 80%. 

3. Τέλη παροχής ηλεκτρικού ρεύματος. 

Για κάθε τριήμερο σύνδεσης του σκάφους με το ηλε¬ 
κτρικό δίκτυο της Μαρίνας καταβάλλονται δρχ. 300 ως 
πάγιο (ελάχιστη χρέωση) καθώς και η αξία του καταναλω- 
θέντος ηλεκτρικού ρεύματος βάσει των ενδείξεων του με¬ 
τρητή και του ισχύοντος εκάστοτε τιμολογίου της ΔΕΗ 
μετά των λοιπών επιβαρύνσεων οι οποίες βαρύνουν τους 
καταναλωτές. 

4. Τέλη παροχής τηλεφωνικών συνδέσεων. 

Γ ια κάθε τριήμερο τηλεφωνικής συνδέσεως με τον τη¬ 
λεφωνικό μεταλλάκτη της μαρίνας καταβάλλονται δρχ. 
600 ως πάγιο (ελάχιστη χρέωση) καθώς και η αξία των 
εκτελεσθεισών τηλεφωνικών μονάδων, σύμφωνα με το 
ισχύον εκάστοτε τιμολόγιο τελών του ΟΤΕ μετά των λοι¬ 
πών επιβαρύνσεων, οι οποίες βαρύνουν τους συνδρομη¬ 
τές. Γ ια τηλεφωνικές συνδέσεις απ’ ευθείας με το δίκτυο 
πόλεως, καταβάλλονται δρχ. 900 ως πάγιο (ελάχιστη χρέ¬ 
ωση) για κάθε τριήμερο με τις λοιπές επιβαρύνσεις χρή¬ 
σης όπως προηγουμένως. 

5. Καταβολή εγγυήσεως για ηλεκτροδότηση και τηλε- 
φωνόδοση σκαφών. 

Προκειμένου περί τηλεφωνοδοτήσεως και ηλεκτροδο- 
τήσεως των ελλιμενιζομένων εις τη Μαρίνα σκαφών, κα¬ 
ταβάλλεται από τα συνδεόμενα σκάφη εις το Λογιστήριο 
της Μαρίνας, χρηματική εγγύηση δρχ. 10.000 για κάθε μία 
από τις παραπάνω παροχές για την αξία των παρεχομένων 
προς χρήση εις τα σκάφη υλικών (συσκευών, καλωδίων 
κλπ). Η εγγύηση επιστρέφεται εις τα σκάφη, μετά την πα¬ 
ράδοση - επιστροφή των υλικών (συσκευών, καλωδίων 

κλπ) εις τη Μαρίνα και εξόφληση των λογαριασμών των, 
μετά αφαίρεση της δαπάνης αποκατάστασης των τυχόν 
φθορών και ζημιών. 

6. Σε περίπτωση καθυστερήσεως πέραν του μηνός εξό¬ 
φλησης στο Λογιστήριο της Μαρίνας των λογαριασμών 
των παραπάνω παροχών η Δ/νση της Μαρίνας προβαίνει 
στη διακοπή των ανωτέρω παροχών χωρίς ειδοποίηση. Η 
επανασύνδεση γίνεται μετά την εξόφληση των λογαρια¬ 
σμών και εφόσον υπάρχει διαθέσιμη παροχή. 

Άρθρο 10 

Τα τέλη για τον ελλιμενισμό και τις λοιπές παρεχόμενες 
υπηρεσίες καταβάλλονται από τα υπόχρεα σκάφη που φέ¬ 
ρουν ξένη σημαία σε συνάλλαγμα" αντίστοιχο με την τιμή 
αγοράς συναλλάγματος που ισχύει κατά την ημέρα κατα¬ 
βολής της οφειλής. 

Άρθρο 11 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Άρθρο 12 

1. Η ισχύς της παρούσας αρχίζει από τη δημοσίευσή της 
στην Εφημερίδα της Κυβέρνησης. 

2. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 6 Σεπτεμβρίου 1993 

ΟΙ ΥΠΟΥΡΓΟΙ 

ΥΦΥΠ ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

θ. ΚΑΣΣΙΜΗΣ Ν. ΓΙΑΤΡΑΚΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΑΛ. ΠΑΠΑΔΟΓΓΟΝΑΣ 
-♦- 

Αριθ. 1117.3-2.2/4/93 (2) 

Καθορισμός ετήσιας συνδρομής προαιρετικών μελών 
ΝΕΕ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 27 παράγρ. 2 του Β.Δ. 887/1966 περί κω- 
δικοποιήσεως των περί Ναυτικού Επιμελητήριου της Ελ¬ 
λάδος ισχυουσών διατάξεων (Κ.Ν. 4512/1966 ΦΕΚ 
231Α766). 

2. Το άρθρο 23 του Ν. 1085/1980 (ΦΕΚ 255Α780) περί 
ελάχιστης εις το ΝΑΤ ασφαλιστικής προστασίας και άλλων 
τινών διατάξεων. 

3ί Την αριθμ. 1117.3-2.2/1/93 απόφαση ΥΕΝ για τον 
καθορισμό των τακτικών συνδρομών πλοίων υπέρ ΝΕΕ, 
αποφασίζουμε: 

Την επικύρωση της αποφάσεως που ελήφθη κατά την 
αριθμ. 7 της 5.4.93 συνεδρίαση του ΝΕΕ και καθορί¬ 
ζουμε: 

1. Την ετήσια συνδρομή των εγγραφομένων στα προαι¬ 
ρετικά μέλη του ΝΕΕ ναυτιλιακών εταιρειών, που πληρούν 
τις προϋποθέσεις του άρθρου 5 παρ. 1 και 2 του Ν. 
989/79 «περί τροποποιήσεως και συμπληρώσεως των 
περί ΝΕΕ ισχυουσών διατάξεων» (ΦΕΚ 260Α /79) στο 
ποσό των 20.000 δραχμών. 


2. Η παρούσα, η ισχύς της οποίας αρχίζει από 1.1.93, να 
δημοσιευθεί στην Εφημερίδα της Κυβερνήσεως και να 
κοινοποιηθεί για εκτέλεση. 

Πειραιάς, 27 Αυγούστου 1993 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 
-♦- 

Αριθ. 7001/2/477 κα' (3) 

Καθορισμός τοπικής αρμοδιότητας του Τμήματος Ασφά¬ 
λειας Περάματος Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του ν. 
1481/1984 «Οργανισμός Υπουργείου Δημόσιας Τάξης» 
(Α' 152), όπως το τελευταίο αντικαταστάθηκε με το άρθρο 
1 παρ. 1 του ν. 1590/1986 (Α' 49). 

2. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του ν. 2081 /1992 (Α' 154). 

3. Τις διατάξεις του π.δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α' 51). 

4. Τις διατάξεις του άρθρου 1 παρ. Α' εδ. 54 της 7004/ 
3/12ιβ' από 4.10.1989 απόφασης του Υπουργού Δημό¬ 
σιας Τάξης «Μεταβίβαση αρμοδιοτήτων και του δικαιώμα¬ 
τος υπογραφής «Με εντολή Υπουργού» στο Γ ενικό Γ ραμ- 
ματέα, τον Αρχηγό της Ελληνικής Αστυνομίας, τους Προϊ¬ 
σταμένους των Κλάδων και άλλα όργανα του Υπουργείου 
Δημόσιας Τάξης» (Β' ! 761). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τοπική αρμοδιότητα 

Η τοπική αρμοδιότητα του Τμήματος Ασφάλειας Περά¬ 
ματος συμπίπτει με την περιφέρεια των Αστυνομικών 
Τμημάτων Περάματος και Ανωγείων και των υφισταμένων 
τους Αστυνομικών Σταθμών Γαράζου, Δροσιάς, Πανόρμου 
και Λιβαδίων, στην οποία ασκούνται τα ειδικά καθήκοντά 
του. Η αρμοδιότητα των Υπηρεσιών αυτών σε θέματα 
Ασφάλειας, εφεξής, καταργείται. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1993 

Ο Γ ενικός Γ ραμματέας 

ΔΗΜΗΤΡΙΟΣ ΚΑΠΕΛΑΡΗΣ 

Αριθ. Φ. 17.1/5202 (4) 

Χορήγηση προσωνυμιών σε Ιδιωτικά Σχολεία. 

Ο ΝΟΜΑΡΧΗΣ ΔΡΑΜΑΣ 

Με την 5201/27.8.93 απόφαση του Νομάρχη Δράμας 
που εκδόθηκε σύμφωνα με τις διατάξεις που ισχύουν, κα¬ 
θορίσθηκε η προσωνυμία του παρακάτω Ιδιωτικού Σχο¬ 
λείου που λειτουργεί στην πόλη της Δράμας και ιδρύθηκε 
με την Φ.1 /122/Δ5/5134/14.6.93 απόφαση του ΥΠΕΠΘ, 
ως εξής: 

«ΠΛΑΤΩΝ» ΗΜΕΡΗΣΙΟ ΤΕΧΝΙΚΟ ΕΠΑΓΓΕΛΜΑΤΙΚΟ ΛΥ¬ 
ΚΕΙΟ (Τ.Ε.Λ.) ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Α) ΠΡΟΓΡΑΜΜΑΤΙΣΤΩΝ Η/Υ 

Β) ΥΠΑΛΛΗΛΩΝ ΛΟΓΙΣΤΗΡΙΟΥ 

ΜΙΧΑΗΛΙΔΗ ΜΙΧΑΗΛ ΤΟΥ ΠΡΟΔΡΟΜΟΥ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Δράμα, 27 Αυγούστου 1993 
Με εντολή Νομάρχη 
Ο Προϊστάμενος 
ΚΩΝ. ΞΑΝΘΟΠΟΥΛΟΣ 

-♦- 

Αριθ. Τ.Τ, 15229 (5) 

Υπαγωγή του προσωπικού της κοιν. Παπάδων Ν. Εύβοιας 
στις διατάξεις του Ν. 1188/81. 

Ο ΝΟΜΑΡΧΗΣ ΕΥΒΟΙΑΣ 

Με τη 15229/12.8.93 απόφαση του Νομάρχη Εύβοιας, 
που εκδόθηκε σύμφωνα με τις διατάξεις του άρθρου 3 του 
Ν. 1188/81 και ύστερα από σύμφωνη γνώμη του Κ.Σ. Πα¬ 
πάδων και του Υπηρεσιακού Συμβουλίου, υπήχθηκε η Κοι¬ 
νότητα Παπάδων στις διατάξεις του Α' μέρους του Ν. 
1188/81. 

Με την απόφαση αυτή δεν προκαλείται δαπάνη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Χαλκίδα, 12 Αυγούστου 1993 
Με εντολή Νομάρχη 
Ο Διευθυντής 
Δ. ΚΟΚΚΑΛΑΣ 

-♦- 

Αριθ. Τ.Τ. 15867 + 1418 (6) 

Ψήφιση Ο.Ε.Υ. κοιν. Μονοδρίου Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρ. 12 του Ν. 1188/81 και τις 
όμοιες του Ν. 1586/86 για βαθμολόγηση διάρθρωση των 
θέσεων του Δημοσίου, Νομικών Προσώπων Δημοσίου Δι¬ 
καίου και των ΟΤΑ. 

2. Την αριθ. 58/92 απόφαση του Κ.Σ. Μονοδρίου με την 
οποία ψηφίζεται ο νέος Οργανισμός Εσωτερικής Υπηρε¬ 
σίας. 

3. Την αριθ. 3/93 σύμφωνη γνώμη και απόφαση του 
Υπηρεσιακού Συμβουλίου του άρθρ. 5 του Ν. 1188/81 
που διατυπώθηκε στο αριθ. 3/93 πρακτικό. 

4. Ολόκληρο το σχετικό φάκελλο, αποφασίζουμε: 

Εγκρίνουμε την αριθ. 58/92 απόφαση του Κ.Σ. Μονο¬ 
δρίου, περί ψηφίσεως ΟΕΥ της κοινότητας, ως προς την 
σύσταση και διαβάθμιση του προσωπικού αυτής, ως κατω¬ 
τέρω: 

1. Μία Γραμματεία 

α) Διοικητική Υπηρεσία κατηγορία ΔΕΙ 


Μία (1) θέση γραμματέα με βαθμούς Γ-Α. 

Στον προϋπολογισμό της Κοινότητας έτους 1993 και 
στον Κ.Α. 05/111.1 έχει εγγράφει πίστωση 2.900.000 
δρχ. για την κάλυψη των αναγκών και ανάλογη πίστωση θα 
εγγράφει και για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 12 Αυγούστου 1993 

Με εντολή Νομάρχη 
Ο Διευθυντής 
Δ. ΚΟΚΚΑΛΑΣ 

-- ^ - 

Αριθ. ΕΣ. 25005 (7) 

Τροποποίηση της ΕΣ. 35921 /10.12.1992 απόφασης Νο¬ 
μάρχη Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 196 παρ. 6 σε συνδυασμό 
με τις όμοιες του άρθρου 190 παρ. 5 του Δημοτικού και 
Κοινοτικού Κώδικα (Π.Δ. 323/89). 

2. Την αριθμ. 55/1993 απόφαση του Κοινοτικού Συμ¬ 
βουλίου της Κοινότητας Ζίτσας με την οποία αυτό αποφα¬ 
σίζει την αποχώρηση της Κοινότητας από μέλος του Ανα¬ 
πτυξιακού Συνδέσμου της 12ης Γεωγραφικής Ενότητας 
του Νομού Ιωαννίνων. 

3. Την αριθμ. 10/1993 απόφαση του Διοικητικού Συμ¬ 
βουλίου του Αναπτυξιακού Συνδέσμου με την επωνυμία 
«Αναπτυξιακός Σύνδεσμος 12ης Γ εωγραφικής Ενότητας 
του Ν. Ιωαννίνων» με την οποία αυτό αποδέχεται την ανω¬ 
τέρω όμοια του Κ.Σ. Ζίτσας, αποφασίζουμε: 

Τροποποιούμε την παρ. 1 της ΕΣ. 35921/10.12.1992 
ως εξής: 1. Συστήνουμε στην 12η Γεωγραφική Ενότητα 
του Νομού Ιωαννίνων, Αναπτυξιακό Σύνδεσμο με την επω¬ 
νυμία «ΑΝΑΠΤΥΞΙΑΚΟΣ ΣΥΝΔΕΣΜΟΣ 12ης ΓΕΩΓΡΑΦΙ¬ 
ΚΗΣ ΕΝΟΤΗΤΑΣ ΝΟΜΟΥ ΙΩΑΝΝΙΝΩΝ» στο οποίο θα 
συμμετέχουν οι Κοινότητες: Βασιλοπούλου, Δελβινακο- 
ποϋλου, Λευκοθέας, Κοκκινοχώματος, Δαφνοφύτου, 
Κληματιάς, Ράϊκου, Καρίτσας, Λίθινου και Ιερομνήμης. 

Κατά τα λοιπά ισχύει η ανωτέρω τροποποιηθείσα από¬ 
φαση. 

Κάλυψη δαπάνης: (Άρθρο 27 Ν. 2081/92). Με την 
ανωτέρω κανονιστική πράξη δεν προκύπτει καμμία οικο¬ 
νομική επιβάρυνση οε βάρος του Αναπτυξιακού Συνδέ¬ 
σμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 30 Αυγούστου 1993 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 
—-♦- 

Αριθ. 971 (8) 

Αναπροσαρμογή εφάπαξ αποζημιώσεως φορτ/τών Ξηρός 
Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Νόμου 3200/55 «περί διοικ/κής 
αποκεντρώσεως» σε συνδυασμό με το από 28.6.55 Β.Δ/ 

γμα, όπως συμπληρώθηκαν με το Ν.Δ. 532/70 και Β.Δ. 
711/70. 

2. Τις διατάξεις του Κωδ. Ν. 5167/32, Ν.Δ. 1254/49 και 
Ν. 1082/80. 

3. Τις διατάξεις του Π.Δ. 368/1989 «Οργανισμός 
Υπουργείου Εργασίας Π.Δ. 369/89 «Οργάνωση των Υπη¬ 
ρεσιών Εργασίας Νομαρχιών». 

4. Τις διατάξεις του Κανονισμού Διοικήσεως, Λειτουρ¬ 
γίας και Παροχών του ΚΑΦ Ξηράς Καβάλας. 

5. Το αριθμ. 8/2.3.1993 Πρακτικό της Ε.Ρ.Φ. Ξηράς 
Καβάλας, σχετικά με την αύξηση εφάπαξ αποζημιώσεως 
των Φορτ/τών. 

6. Το έγγραφο του Υπουργείου Εργασίας αριθμ. 
11345/21.5.1993 με το οποίο εγκρίνεται η αύξηση του 
ποσού της εφάπαξ αποζημιώσεως του ΚΑΦ Ξηράς Καβά¬ 
λας κατά 12% στα κλιμάκια, και το ανώτατο όριο εφάπαξ 
αποζημιώσεως των φορτ/τών Ξηράς Καβάλας. 

7. Το γεγονός ότι υπάρχουν οι σχετικές οικονομικές δυ¬ 
νατότητες στο ΚΑΦ Ξηράς Καβάλας, αποφασίζουμε: 

Εγκρίνουμε την απόφαση, που περιλαμβάνεται στο 
Πρακτικό αριθμ. 8/2.3.1993 τηςΔ.Ε. του ΚΑΦ Ξηράς Κα¬ 
βάλας, σχετικά με την τροποποίηση του άρθρου 16 παρ. 2 
του Κανονισμού Διοικήσεως, Λειτουργίας και Παροχών 
του ΚΑΦ Ξηράς Καβάλας και.ορίζουμε τα εξής: 

1. ... 

2. Για τους έχοντας 1 θετή συμμετοχή στην ασφάλιση 
του ΚΑΦ Ξηράς Καβάλας φορτ/τές μέλη του Σωματείου 
Συσκευαστών Καπνού «Η ΟΜΟΝΟΙΑ» τριακόσιες εξήντα 
δύο χιλιάδες οκτακόσιες ογδόντα (362.880). Το ποσό 
αυτό θεωρείται βασικό προσαυξάνεται για κάθε έτος συμ¬ 
μετοχής στο ΚΑΦ, άνω της ΙΟετίας και μέχρι συμπληρώ- 
σεως 20ετούς συμμετοχής, κατά πενήντα μία χιλιάδες 
εβδομήντα δύο (51.072) δραχμές, για κάθε έτος άνω της 
20ετίας και μέχρι 30 ετών προσαυξάνεται κατά πενήντα 
εννέα χιλιάδες εκατόν τριάντα έξι (59.136) δραχμές και 
για κάθε έτος άνω της 30ετίας και μέχρι του 35ου έτους 
συμπληρωμένου κατά πενήντα τρεις χιλιάδες επτακόσιες 
εξήντα (53.760) δραχμές με ανώτατο όριο της εφάπαξ 
αποζημιώσεως το ποσό του ενός εκατομμυρίου επτακο¬ 
σίων τριάντα τριών χιλιάδων επτακοσίων εξήντα 
(1.733.760) δραχμών. 

Όσον αφορά τον υπολογισμό της εφάπαξ αποζημιώ¬ 
σεως των εργατών - φορτ/τών - μελών του Σωματείου 
Φορτ/τών Ξηράς Καβάλας «Ο ΑΤΛΑΣ» που ανήκουν στην 
ασφάλιση του ΚΑΦ Ξηράς Καβάλας, τα ποσά της εφάπαξ 
αποζημιώσεως ορίζονται ως εξής: 

Γ ια τους έχοντας 1 θετή συμμετοχή διακόσιες εξήντα 
οκτώ χιλιάδες οκτακόσιες (268.800) δραχμές. Το ποσό 
αυτό θεωρείται βασικό, προσαυξάνεται για κάθε έτος 
συμμετοχής στο ΚΑΦ, άνω της ΙΟετίας και μέχρι συμπλη- 
ρώσεως 20ετούς συμμετοχής, κατά τριάντα τρεις χιλιάδες 
εξακόσιες (33.600), για κάθε έτος άνω της 20ετίας και 
μέχρι 30 ετών προσαυξάνεται κατά σαράντα τρεις χιλιάδες 
οκτώ (43.008) δρχ. και για κάθε έτος άνω της 30ετίας και 
μέχρι του 35ου έτους συμπληρωμένου κατά σαράντα χι¬ 
λιάδες τριακόσιες είκοσι (40.320) δραχμές με ανώτατο 
όριο της εφάπαξ αποζημιώσεως το ποσό του ενός εκατομ¬ 
μυρίου διακοσίων είκοσι τριών χιλιάδων σαράντα 
(1.223.040) δραχμών. 

Κατά τα λοιπά εξακολουθούν να ισχύουν για τον υπολο¬ 
γισμό της εφάπαξ αποζημιώσεως των φορτ/τών Ξηράς 
Καβάλας οι διατάξεις του Κανονισμού δεν τροποποιού¬ 


νται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 18 Ιουνίου 1993 

Ο Νομάρχης 
Αθ. ΠΑΡΤΑΛΗΣ 

- ♦- 

Αριθ. 14022 (9) 

Σύσταση ίδιου Νομικού προσώπου στην Κοινότητα Σοφι- 
κού Ν. Κορινθίας με την επωνυμία «Βιβλιοθήκη Κοινό¬ 
τητας Σοφικού». 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 «περί 
κωδικοποίησης σε ενιαίο κείμενο των ισχυουσών διατά¬ 
ξεων του ΔΚΚ». 

2. Τις διατάξεις του άρθρου 29Α του Ν. 1558/85 όπως 
συμπληρώθηκαν με το άρθρο 27 του Ν. 2081 /82 (ΦΕΚ Α 
154/10.9.92). 

3. Την αριθμ. 11/53/93 απόφαση του Κοινοτικού Συμ¬ 
βουλίου Σοφικού περί σύστασης ίδιου νομικού προσώπου 
με την επωνυμία Βιβλιοθήκη Κοινότητας Σοφικού, αποφα¬ 
σίζουμε: 

Συστήνουμε ίδιο Νομικό πρόσωπο με την επωνυμία «Βι¬ 
βλιοθήκη Κοινότητας Σοφικού» στην Κοινότητα Σοφικού 
Νομού Κορινθίας. 

Σκοπός του νομικού αυτού προσώπου είναι η εξύψωση 
του πνευματικού, μορφωτικού, επιστημονικού και γενικά 
του πνευματικού επιπέδου των κατοίκων της Κοινότη¬ 
τας. 

Το νομικό πρόσωπο διοικείται από δμελές Διοικητικό 
Συμβούλιο που αποτελείται: 
α) Από τον πρόεδρο της Κοινότητας ως Πρόεδρο, 
β) Δύο (2) κοιν. Συμβούλους και 
γ) Δύο (2) δημότες. 

Η θητεία του ανωτέρω Συμβουλίου είναι τετραετής και 
ακολουθεί την κοινοτική περίοδο. 

Πόροι του Νομικού προσώπου είναι: 
α) Ετήσια επιχορήγηση της Κοινότητας που καθορίζεται 
στο ποσό των 200.000 δρχ. 
β) Ετήσια επιχορήγηση από το Κράτος, 
γ) Κάθε είδους εισφορές, δωρεές, κληρονομιές, κληρο¬ 
δοσίες κ.λ.π. 

Το Νιμικό πρόσωπο εκπροσωπείται στα δικαστήρια και 
κάθε Αρχή από τον Πρόεδρο και όταν απουσιάζει ή κωλύε¬ 
ται από τον αντιπρόεδρο. 

Ακροτελεύτια διάταξη. 

Από τις διατάξεις αυτής της απόφασης προκαλείται σε 
βάρος του προϋπ/σμού της Κοινότητας Σοφικού ύψους 
200.000 δρχ. για κάθε ένα από τα επόμενα οικονομικά 
έτη. 

Η ανωτέρω δαπάνη θα καλύπτεται κατ’ έτος από ισό¬ 
ποση πίστωση που θα εγγράφεται στον προϋπολογισμό 
της Κοινότητας Σοφικού κατά την κατάρτισή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 31 Αυγούστου 1993 
Ο Νομάρχης 

ΣΩΚΡΑΤΗΣ ΑΝΤΩΝΙΑΔΗΣ 
-♦- 

Αριθ. ΕΡ 495 (10) 

Αναπροσαρμογή εφάπαξ αποζημιώσεως ΚΑΦ Λιμένας 
Καρλοβασίου Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του Ν. 3200/1955 «περί διοικητικής 
αποκεντρώσεως» όπως τροποποιήθηκαν και συμπληρώ¬ 
θηκαν μεταγενέστερα. 

2. Τις διατάξεις του άρθρου 11 του Κωδ. Ν. 5167/1932 
«περί ρυθμίσεως των εις τους Λιμένας φορτ/κών Εργα¬ 
σιών» όπως συμπληρώθηκαν μεταγενέστερα. 

3. Τις διατάξεις του Π.Δ. 368/89 ΦΕΚ 163/Α/ 
16.6.1989 «Περί Οργανισμού Υπουργείου Εργασίας». 

4. Τις διατάξεις του Π.Δ. 369/89 ΦΕΚ 164/Α/16.6.89 
«Περί Οργανώσεως των Υπηρεσιών Εργασίας των Νομαρ¬ 
χιών». 

5. Τις διατάξεις του Π.Δ. 436/91 «Τροποποίηση και συ¬ 


μπλήρωση των Προεδρικών Διαταγμάτων 368/89 και 369/ 
89». 

6. Το υπ' αριθμ. 12647/20.7.93 έγγραφο του Υπουρ¬ 
γείου Εργασίας Γενικής Δ/νσης Εργασίας - Δ/νσης Δ3 - 
Τμήμα IV, αποφασίζουμε: 

Την αναπροσαρμογή της εφάπαξ αποζημίωσης των 
φορτ/τών που εργάζονται του ΚΑΦ Λιμένα Καρλοβασίου, 
το ποσό δε που θα χορηγείται στους εξερχόμενους του 
έχει ως εξής: 

α) Για τα 10 πρώτα έτη συμμετοχής στο ΚΑΦ θα χορη¬ 
γείται το ποσό των 360.640 δραχμών. 

β) Από το 11 ο έως το 20ό έτος συμμετοχής θα χορηγεί¬ 
ται το ποσό των 25.760 δραχμών κατ’ έτος. 

γ) Από το 21 ο έως και τό 30ό έτος συμμετοχής θα χορη¬ 
γείται το ποσό των 23.184 δραχμών κατ' έτος. 

δ) Το ανώτατο όριο σε καμία περίπτωση δεν θα υπερ¬ 
βαίνει το ποσό των 850.080 δραχμών. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 20 Αυγούστου 1993 

Ο Νομάρχης 
ΚΩΝΣΤ. ΦΟΥΝΤΖΗΛΑΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΕΕΧ 

ΡΑΧ 

ΚαποδιστρΙου 34 

104 32 

22.3211 ΥΡΕΤΟΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β' 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

/ » 

250 

η) » » » Δελτ. Εμπ.& Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3Ό00 

» 

' 150 

ι) » » » Α.Ε. 8ι Ε.Π.Ε. 

»- 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















